Ph.d.-opstart
Når du begynder på en ph.d.-uddannelse, er der rigtig mange små praktiske ting, du ofte selv skal sørge for at få styr på. Fx:
På de fleste universiteter skal man have et id-kort. Kontakt instituttets sekretariat for at høre, hvordan det forholder sig på det universitet, du er tilknyttet.
Det er oftest universitetets it-afdeling, der står for, at du får oprettet en e-mailadresse. Du kan finde kontaktinformation via instituttets hjemmeside.
Computeren bliver betalt af dine ph.d.-midler, men almindeligvis skal du selv stå for at få anskaffet en computer, der passer til det behov, du forventer at få. Fakultetets it-afdeling kan hjælpe dig med de nødvendige informationer om dette, ligesom du kan hente hjælp til at få installeret de nødvendige programmer og vejledning i opkobling til printer.
Med Eduroam (education roaming) kan du få nem og automatisk adgang til internettet overalt fra dit universitet eller fra et helt andet universitet i Danmark eller udlandet. Det skyldes, at Eduroam er et internationalt samarbejde. Hundredevis af universiteter deltager på globalt plan.
Hvordan du sætter din computer/telefon op, afhænger af, hvilket universitet du er tilknyttet. Du kan som regel finde en vejledning til, hvordan du sætter det op på it-afdelingens hjemmeside.
Introkursus til ph.d.-uddannelsen
Universiteterne udbyder introduktionskurser for nystartede ph.d.-studerende – ofte er de obligatoriske. Du kan finde kurserne ved at søge i kursusoversigten:
KU: kurser.ku.dk
AU: phd.au.dk/transferableskills
DTU: www.kurser.dtu.dk
Referencehåndteringsprogrammer
Der er mange forskellige programmer, der kan bruges til at håndtere referencer. Det kan være en fordel, at du allerede fra begyndelsen af dit ph.d.-projektet kommer i gang med at anvende et program.
Det vil være individuelt, hvilket system der passer bedst, men hent inspiration hos andre ph.d.-studerende og deltag eventuelt i kurser, der ofte udbydes på universitetsbibliotekerne.
Som ph.d.-studerende skal du gennemføre ph.d.-kurser eller andre lignende uddannelseselementer af et samlet omfang svarende til ca. 30 ECTS-point. Du kan finde relevante kurser via følgende link:
DTU: kurser.dtu.dk
Alle universiteter i Danmark: phdcourses.dk
Du kan hente gode råd til bl.a. forventningsafstemning og om det at blive forsker i pjecen: "At lede vejen. Inspiration til ph.d.-studerende og deres vejledere". Du kan hente pjecen via dette link
En ph.d.-studerendes hverdag kan være meget forskellig – afhængig af hvor man er ansat. Nogle sidder i store grupper inde på universitet, eller i de store virksomheder, hvor de dagligt har kontakt til andre forskere og kan få faglig sparring. Imens andre er en del af en lille forskningsgruppe eller tilknyttet en virksomhed, som ikke tidligere haft ph.d.-studerende, og det kan bevirke, at du selv aktivt må opbygge et netværk uden for den fysiske arbejdsplads.
Der er mange muligheder for at deltage i sociale netværk. De fleste institutter på universiteterne har sociale og tværfaglige arrangementer, hvor der fokuseres på fx publikationsstrategi, kommunikation, time-management, karriererådgivning, virksomhedsbesøg mv. Spørg på dit institut, hvad der er af muligheder – det kan varmt anbefales.